Adresse Rotterdam

Adresse Rotterdam var et norsk underholdningsprogram i fire deler som ble sendt på NRK i april og mai 2021. I programmet vurderte et panel av kjendiser og Eurovision-fans alle de 38 sangene som konkurrerte mot TIX og «Fallen Angel» i Eurovision Song Contest 2021. Programmet var en del av de årlige Adresse-programmene som NRK har sendt foran Eurovision Song Contest siden 1970-årene. Tittelen på programmet endres hvert år etter hvilken by som arranger konkurransen. Adresse Rotterdam hadde premiere lørdag 17. april 2021 med Marte Stokstad som programleder.


== Deltakere og sendinger ==
I løpet av fire programmer vurderte et panel av kjendiser og Eurovision-fans de 39 bidragene som deltok i Eurovision Song Contest 2021 i Rotterdam i Nederland 18., 20. og 22. mai. Sangene var fordelt på de fire avsnittene på følgende måte:

Episode 1: Norge + 8 land
Episode 2: 10 land
Episode 3: 10 land
Episode 4: 10 landMarte Stokstad var programleder, mens kjendispanelet besto av Ingeborg Heldal, Stian Thorbjørnsen og Kevin Vågenes. I tillegg var det en kjendis-gjestedommer i hvert program, henholdsvis: rapperen Myra, komikeren Trine Lise Olsen, programlederen Else Kåss Furuseth og artisten Bendik. Et fast panel av fire utvalgte Eurovision-fans deltok også i programmene. 


== Resultater ==
I programmet lyttet panelene til hver deltakermelodi og kommenterte og vurderte sangen etterpå. Deretter gav hver paneldommer bidraget poeng på en skala fra 1–8, 10 og 12 poeng, slik det også gjøres i Eurovision Song Contest. Sangen som etter fire programmer fikk høyest poengsum, ble kåret til vinner. Deltakerne stemte ikke på det norske bidraget, «Fallen Angel», som deltok i semifinale 1 tirsdag 18. mai 2021. Under er en oversikt over panelets topp fem:


== Hendelser ==
Adresse-programmene har flere ganger blitt kritisert for å gjøre narr av artister og deltakerlåter. Etter visningen av Spanias bidrag «Voy a quedarme» med Blas Cantó, slaktet flere av deltakerne låten. De ble senere kritisert av spanske fans for å latterliggjøre Cantó og være ufølsomme siden han mistet bestemoren til covid-19, og senere faren. NRK avviste at panelet prøvde å gjøre narr av tapet av bestemoren og faren, men programmet fikk stor oppmerksomhet i spansk og norsk presse. Flere spanske artister gikk ut i sosiale medier med støtte til Cantó, og sangeren selv kommenterte hendelsen med å si at «Jeg kan ikke gjenoppbygge sjelen min når jeg ser ting som dette. Ingen vet hva jeg går gjennom, eller hvilken innsats jeg legger ned for å holde meg i live».


== Episoder ==


=== Oversikt over alle programmene ===


=== Episode 1 ===
Den første episoden ble vist lørdag 17. april. Til sammen ble det vist ni bidrag i denne episoden.
Dommerpanel: Ingeborg Heldal, Stian «Staysman» Thorbjørnsen, Kevin Vågenes og Regina «Myra» Tucker.
Fan-panel: Elisabeth Fjalsett, Jim Ø. Pedersen, Adele Hagen og Even Jacobsen.* Ifølge poengene som ble avgitt i sendingen, blir totalsummen 40 poeng. Men offisiell sluttscore i sendingen var 39.


=== Episode 2 ===
Den andre episoden ble vist lørdag 24. april. Til sammen ble det vist ti bidrag i denne episoden.

Dommerpanel: Ingeborg Heldal, Stian «Staysman» Thorbjørnsen, Kevin Vågenes og Trine Lise Olsen.
Fan-panel: Elisabeth Fjalsett, Jim Ø. Pedersen, Adele Hagen og Even Jacobsen.


=== Episode 3 ===
Den tredje episoden ble vist lørdag 1. mai. Til sammen ble det vist ti bidrag i denne episoden.

Dommerpanel: Ingeborg Heldal, Stian «Staysman» Thorbjørnsen, Kevin Vågenes og Else Kåss Furuseth.
Fan-panel: Elisabeth Fjalsett, Jim Ø. Pedersen, Adele Hagen og Even Jacobsen.* Ifølge poengene som ble avgitt i sendingen, blir totalsummen 38 poeng. Men offisiell sluttscore i sendingen var 39.


=== Episode 4 ===
Den tredje episoden ble vist lørdag 8. mai. Til sammen ble det vist ti bidrag i denne episoden.

Dommerpanel: Ingeborg Heldal, Stian «Staysman» Thorbjørnsen, Kevin Vågenes og Silje «Bendik» Halstensen.
Fan-panel: Elisabeth Fjalsett, Jim Ø. Pedersen, Adele Hagen og Even Jacobsen.


== Referanser ==


== Se også ==
Eurovision Song Contest 2021
Melodi Grand Prix 2021


== Eksterne lenker ==
(no) Offisielt nettsted